Page:Metamorphoses.djvu/24

 OVID et liquidum spisso secrevit ab aere caelum. quae postquam evolvit caecoque exemit acervo, dissociata locis concordi pace ligavit : 25 jgnea convexi vis et sine pondere caeli emicuit summaque locum sibi fecit in arce ; proximus est aer illi levitate locooue ; densior his tellus elementaque grandia traxit et pressa est gravitate sua ; circumfluus uinor 30 ultima possedit solidumque coercuit orbem. Sic ubi dispositam quisquis fuit ille deorum congeriem secuit sectanique in membra coegit, principio terram^ ne non aequalis ab omni parte foret, magni speciem glomeravit in orbis. 35 tum freta diftundi rapidisque tumescere ventis iussit et ambitae circumdare litora terrae ; addidit et fontes et stagna inmensa lacusque fluminaque obliquis cinxit declivia ripis, quae, diversa locis, partim sorbentur ab ipsa, 40 in mare perveniunt partim campoque recepta liberioris aquae pro ripis litora pulsant. iussit et extendi campos, subsidere valles, fronde tegi silvas, lapidosos surgere montes, utque duae dextra caelum totidemque sinistra 45 parte secant zonae, quinta est ardentior illis, sic onus inclusum numero distinxit eodem cura dei, totidemque plagae tellure premuntur. quarum quae media est, non est habitabilis aestu : 4